TAC12 TV - Els Centres Cívics de Tarragona aposten per temàtiques sostenibles i per la inclusió social
Els Centres Cívics de Tarragona aposten per temàtiques sostenibles i per la inclusió social
Dimarts, 14 Gener 2020 14:08
Més de 1.600 places dividides en 120 activitats, 40 de les quals de nova creació. Aquesta és l'aposta de la Xarxa de Centres Cívics de Tarragona de cara a la nova temporada d'Hivern-Primavera que es posarà en marxa aquest mes de febrer.
Una nova programació que vol prioritzar aspectes d'àmbits com la salut i el benestar o la inclusió social amb activitats com "+que zumba" amb persones amb diversitat funcional. Una aposta, aquesta darrera, que també es troba en el disseny gràfic de la nova temporada, a càrrec de Far Cooperatiu a través del treball d'un taller de la Fundació Topromi.
També destaquen àrees com l'ecologia i la sostenibilitat, així com la protecció animal, que des del govern tarragoní emmarquen dins de la funció que es vol donar als Centres Cívics de la ciutat com a generadors de consciència ciutadana.
Més en aquesta secció: « Les obres d'urbanització dels terrenys on s'havia d'instal·lar Ikea podrien començar aquest març Què opina Toni Seligrat del primer fitxatge del Nàstic? »